Manifestum sit cunctis fidelibus tam presentibus quam secuturis, quod ego Drogo et uxor mea Adaleidis donamus Deo et sanctis apostolis ejus Petro et Paulo, ad locum Cluniacum, ubi preest domnus Odilo abba, aliquid de hereditate nostra, hoc est unam vineam in villa quæ vocatur Bugdonis, totam partem quam ego possideo ad integrum dono predicto loco. Dono etiam unum servum, nomine Laurentium et uxorem ejus et cunctam ipsius progeniem; alterum quoque servum, nomine Christoforum et Girbergam sororem ejus. Hanc donationem facio pro redemptione animæ meæ, ut Dominus eripiat me a pænis inferni. Si quis hanc donationem calumniari voluerit, damnabitur in pænis, nisi congrue emendaverit. S. Drogonis et uxoris ejus Adaleidis, qui hanc cartam fieri rogaverunt et firmaverunt. S. Adalgardis, amittæ ipsius. S. Ugonis. S. Artaldi, Atonis, Rodberti, Riculfi.